सांस्कृतिक धरोहर को बढ़ावा देने में युवा अहम: डॉ. हरविंद्र
गणपतिशिक्षणसंस्थान में कुरुक्षेत्र विश्वविद्यालय के युवा सांस्कृतिक कार्यक्रम विभाग के सौजन्य से चल रहा रतनावली युवा सांग महोत्सव शुक्रवार को संपन्न हो गया। अंतिम दिन पानीपत के आर्य काॅलेज के प्रतिभागियों ने धूम मचाई। समापन समारोह में पंचायत समिति चेयरमैन महीपाल संधाय मुख्यातिथि रहे। युवा एवं सांस्कृतिक कार्यक्रम विभाग कुरुक्षेत्र के कल्चरल सुपरवाइजर डॉक्टर हरविंद्र राणा विशिष्ट अतिथि रहे। उन्होंने शिव पार्वती विवाह पूर्व प्रसंग को अद्भुत अंदाज में पेश कर प्रतिभागियों को प्रेरणा दी। साथ ही हरियाणवी संस्कृति को संजोने में कुरुक्षेत्र विश्वविद्यालय के उपक्रम को आगे बढ़ाने में सहयोग करने पर आयोजकों का आभार प्रकट किया। चार दिवसीय सांग महोत्सव के अंतिम दिन आर्य कॉलेज पानीपत की टीम ने पं. मांगे राम द्वारा रचित ध्रुव भगत कथा को सांग के माध्यम से प्रस्तुत किया। जिसके निदेशक नरेश कुमार प्रतिभागी कलाकार कमल, सोमपाल, राहुल, अमन, प्रवीन, राजवीर, साहिल, जोगिंद्र दीपक रहे। संस्थान के चेयरमैन मनीष बिंद्रा ने मुख्यातिथि को स्मृति चिह्न भेंट कर सम्मानित किया। प्रतिभागी टीम के सभी सदस्यों को पुरस्कृत किया गया। मौके पर संस्थान के महासचिव सुभाष गौड़, डायरेक्टर डॉक्टर जगमोहन ओबराय, सचिन गंभीर, हिमांशु गौड़, शिवेंद्र सिंह, कन्वीनर नरेंद्र राणा, मंच संचालक बिंदू धीमान प्रिंसिपल पोरव गोयल उपस्थित रहे।
hin_Deva hin_Deva